Nordjyllands Politi melder tirsdag aften om en skudepisode i Fjerritslev. En mand er klokken 19.49 blevet ramt af skud i hånden. Skudepisoden fandt sted i Jernbanegade i Fjerritslev. Nordjyllands Politi er massivt til stede i området og er i gang med at undersøge de nærmere omstændigheder. Ifølge TV2 Nords mand på stedet var politiet klokken 23.15 i gang med at storme et hus i området.

Opsummering:
En mand er blevet ramt af skud i hånden. Politiet er tirsdag aften i gang med at undersøge de nærmere omstændigheder.